Document ID: /roh_data/filtered/fineweb-2-filterrobots_roh.jsonl.gz/50241

Chantaduras e musicists enconuschan forsa la s. Cecilia che vegn represchentada cun ina citra, ina gìa u inorgla portabla, ella è la patruna da la musica da baselgia. Ses destin è stà crudel, ella vuleva restar casta e ses consort era daccord da far il Gisep. Essend cristians èn els vegnids sentenziads a mort. En ils trais dis che Cecilia ha vivì anc fitg blessada ha ella regalà sia facultad als paupers. En rumantsch vegn ella er clamada Cilgia e Tilla en Engiadina, Zelgia en Surmeir, a Stugl er Zeja ed a Riom perfin Zia. Tgi sa, sche lorvetta (Blindschleiche) è parentada cun ella?